75ea4ef8fd58ea6b5760aae6b6a2237e
Τι είναι το βασικοκυτταρικό καρκίνωμα;
cyprusdermaclinic.com
2021.31
Είναι ένας αργά αναπτυσσόμενος όγκος του δέρματος. Ονομάζεται έτσι γιατί αναπτύσσεται στη βασική στοιβάδα της επιδερμίδας. Το βασικοκυτταρικό καρκίνωμα είναι η πιο συνηθισμένη μορφή καρκίνου του δέρματος.



53ddceaaae71bf8c2d294aaeb36b4735
Πως εκδηλώνεται;
cyprusdermaclinic.com
2021.31
Αρχικά είναι μικρά, ρόδινα, σκληρά, σαν μαργαριτάρια μορφώματα, αλλά σταδιακά διογκώνονται μέχρι να αναπτυχθεί μια κεντρική περιοχή ατροφικού δέρματος. Μερικοί πάσχοντες αντιλαμβάνονται για πρώτη φορά την ύπαρξη τους, όταν ξύνουν τη βλάβη και αυτή αιμορραγεί λίγο αλλά δεν επουλώνεται σωστά.



a4e6133500bfa5f9a22ea66ecbf03919
Ποια είναι η αιτιολογία;
cyprusdermaclinic.com
2021.31
Η κύρια αιτία αυτού του τύπου καρκίνου είναι η επανειλημμένη και παρατεταμένη έκθεση στην υπεριώδη ακτινοβολία από τον ήλιο ή από λάμπες μαυρίσματος και για αυτό και εμφανίζεται συνήθως σε απροστάτευτα σημεία του δέρματος. Άτομα που είναι υψηλού κινδύνου, έχουν ανοιχτό δέρμα, ξανθά ή κόκκινα μαλλιά και μπλε, πράσινα ή γκρι μάτια και εμφανίζεται πιο συχνά μετά τα 40. Αν και ο καρκίνος του δέρματος σπάνια εξαπλώνεται σε άλλα μέρη του σώματος, η έλλειψη ιατρικής φροντίδας μπορεί να επιτρέψει την εξάπλωση της βλάβης σε κοντινούς ιστούς και υποκείμενες δομές.



aebf250430d30c72a8c41e71b7d269e8
Υπάρχει επικινδυνότητα υποτροπής ;
cyprusdermaclinic.com
2021.31
Άτομα που έχουν ένα βασικοκυτταρικό καρκίνωμα , βρίσκονται σε αυξημένο κίνδυνο να αναπτύξουν και άλλους καρκίνους του δέρματος, με την πάροδο του χρόνου είτε στην ίδια περιοχή είτε σε άλλη. Βρίσκονται επίσης σε μεγάλο κίνδυνο για άλλους τύπους καρκίνου του δέρματος. Για αυτό τακτικές επισκέψεις στον δερματολόγο μπορεί να γίνουν ρουτίνα, έτσι ώστε όχι μόνο το σημείο που θεραπεύτηκε στο παρελθόν αλλά και ολόκληρη η επιφάνεια του δέρματος να μπορεί να εξετασθεί. Επίσης η συνεχής χρήση αντηλιακών με υψηλό δείκτη προστασίας και άλλων μέσων προστασίας από τον ήλιο μπορεί να βοηθήσει να ελαχιστοποιηθεί η περαιτέρω ανάπτυξη αλλοιώσεων στο δέρμα.



0061e8f63c4653cbc4e0504a359a2616
Πως γίνεται η διάγνωση;
cyprusdermaclinic.com
2021.31
Η διάγνωση βασίζεται σε βιοψία (αφαίρεση και μικροσκοπική εξέταση μικρού τμήματος) του δέρματος



c6133b2e9eea003993e38e0f342e93b5
Τύποι Θεραπείας;
cyprusdermaclinic.com
2021.31
Η θεραπεία εξαρτάται από το μέγεθος του καρκίνου, τη θέση και το βάθος του. Όσο περισσότερο χρόνο υφίσταται η καρκινική βλάβη προτού υποβληθεί σε θεραπεία, τόσο μεγαλύτερος και βαθύτερο θα είναι το βασικοκυτταρικό καρκίνωμα.


Η θεραπεία μπορεί να περιλαμβάνει απόξεση και ηλεκτροκαυτηρίαση του καρκίνου, κρυοθεραπεία, τοπική φαρμακευτική αγωγή, ακτινοβολία, φωτοδυναμική θεραπεία (pdt), αφαίρεση με laser, χειρουργική εκτομή ή μικρογραφική χειρουργική εκτομή με την μέθοδο mohs.


